તેથી જેમણે ભક્તિ દ્વારા કે યોગ દ્વારા આ જીવનમાં જ  પરિવર્તિત  થવું જ છે, તેમણે પોતાના જીવનનું  સતત નિરીક્ષણ,ઓડીટ કરતાજ રહેવું જોઈએ,અને કોઈપણ પરિસ્થિતિમાં દુષ્કર્મ ન જ થાય તેની  નિરંતર જાગૃત અને સચેતન અવસ્થા ધારણ કરીને જીવવું જોઈએ. . એજ ઉર્ધ્વીકરણ થવાનો  સત્ય રૂપી માર્ગ છે,આજનાં માણસની  પરિવર્તિત થવા માટે ભક્તિની કે યોગની  સાધના કરવાવાળાની ટેવ  અથવા માનસિક નબળાયને કારણે કુકર્મના અને પદાર્થના  ભોગી થઇ પડેલા જોવામાં આવા છે ,આવા સાધકોનો આગળનો માર્ગ તેમની પોતાની જ ત્રુટીઓ અને નબળાઈઓ ને લીધે અટકી પડે છે,અને પરિવર્તિત થઇ શકતું નથી , માટે જે માણસે આ જીવનમાં જ  પરિવર્તિત થવું જ છે, તેમણે પહેલામાં પહેલું સમગ્ર જીવન  સદગુણી, સદાચારી અને સત્ય વાદી બનાવવું જ  જોઈએ,અને અહંકાર અને રાગદ્વેષ રહિત કરવું જ જોઈએ, સાધનામાં સફળ થાવા  કે પરિવર્તિત થવા માટે આ પાયાની વાત છે,જે માણસ આ વાત સ્વીકારતો નથી, તે કદી પણ પરીવર્તિત થઇ શકે જ નહી, કે સાધનામાં સફળતા મળે નહી ,તેતો ધાચીના બળદની જેમ આંખે પાટા બાધી ચાલ્યા કરે છે, ને ત્યાના ત્યાજ રહે છે, જગતમાં  કોઈપણ પ્રકારની સાધનામાં સત્યની હાજરી નહી હોય તો સાધનામાં સફળતા મળશે જ નહી, સત્ય એજ પરમાત્મા છે, જો સત્ય જ સાથે નહી હોય તો પરમાત્મા ક્યાંથી મળે.